*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*142. számú előterjesztés*

Bátaszék Város Önkormányzat Képviselő-testületének 2018. május 30-án

16,00 órakor megtartandó ülésére

*Nyéki utcai járda felújítására (I. ütem) kivitelező kiválasztása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte**: Kondriczné dr. Varga Erzsébet  jegyző    **Tárgyalja:**  PG Bizottság: 2018. 05.29. |

**Tisztelt Képviselő-testület!**

Bátaszék Város Önkormányzata 2018. évi költségvetésében (3/2018.(II. 28.) önkormányzati rendelet) meghatározásra kerültek a dologi kiadásokon belül a városüzemeltetési feladatok, beruházási és felújítási feladatok, illetve az ezekhez tartozó források.

Ajánlattételre szóló felhívás került kiküldésre három vállalkozónak, melynek tárgya: Bátaszék, Nyéki utca járda (I. ütem) felújítása.

Az ajánlattételi határidő lejártáig három ajánlattevő nyújtotta be ajánlatát. Az ajánlatok a formai és tartalmi szempontoknak megfelelnek (lásd 1.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

1.Bát Kom 2004 Kft. 7140 Bátaszék, Baross u. 1/A bruttó 2.998.216,-Ft

2.KÉSZ Kft. 7140 Bátaszék, Bonyhádi út 28. bruttó 3.446.198,-Ft

3.Alisca Bau Zrt. 7140 Bátaszék, Bonyhádi út 30. bruttó 3.361.390,-Ft

Az Önkormányzat költségvetésében rendelkezésre álló forrás: bruttó 3 000 000,-Ft

Bruttó 2.998.216,-Ft összeggel javasoljuk a Bát- Kom 2004 Kft.-vel történő szerződéskötést és az alábbi határozati javaslat elfogadását.

***H a t á r o z a t i j a v a s l a t :***

**Nyéki utca járda (I. ütem) felújítási munkák elvégzéséhez kivitelező****kiválasztására**

Bátaszék Város Önkormányzatának Képviselő-testülete;

1. a Nyéki utca járda (I. ütem) felújítási munkák elvégzésével a Bát-Kom 2004 Kft.-t (7140 Bátaszék, Baross u. 1/A.) bízza meg,
2. a feladat ellátásához szükséges bruttó 2.998.216,- Ft vállalkozói díj kifizetését az önkormányzat 2018. évi költségvetésében tervezett városüzemeltetési dologi kiadások keretének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2018. július 31.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*:

Bát-Kom 2004 Kft.

Bátaszéki KÖH városüz. iroda

Bátaszéki KÖH pénzügyi iroda

irattár